NaiveNeuron/SloPal huggingface dataset:
B. Hradecký, poslanec: (2009-02-13):
Národná rada Slovenskej republiky uznesením č. 1294 z 11. februára 2009 pridelila vládny návrh zákona, ktorým sa mení a dopĺňa zákon č. 431/2002 Z. z., týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady Slovenskej republiky. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začiatku rokovania o vládnom návrhu zákona, ktorým sa mení a dopĺňa zákon č. 431/2002 Z. z., stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady Slovenskej republiky č. 350/1996 Z. z. K predmetnému vládnemu návrhu zákona zaujali výbory Národnej rady Slovenskej republiky stanovisko, odporúčanie pre Národnú radu Slovenskej republiky návrh schváliť. Z unesení výborov Národnej rady Slovenskej republiky nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov, schváliť. Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 431/2002 Z. z. v znení neskorších predpisov, bola schválená uznesením gestorského výboru č. 464 z 11. februára 2009. Výbor určil poslanca Borisa Hradeckého za spoločného spravodajcu výborov. Súčasne ho poveril po prvé predniesť spoločnú správu výborov na schôdzi Národnej rady Slovenskej republiky, po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom návrhu zákona ihneď po ukončení rozpravy k nemu. Ďakujem, pán predseda, skončil som, otvorte, prosím, rozpravu.
Petrák, Ľubomír, poslanec NR SR (2014-12-02):
Ďakujem za faktické poznámky. Ako s väčšinou toho, čo tu bolo povedané, ako sa viem v zásade stotožniť aj ja. Ja som nikdy nepovedal ani pri Slovenskej akadémii vied, ani pri vysokých školách, že mám riešenie, akým spôsobom urobiť efektivizáciu týchto, týchto oblastí. Tak ako je samospráva v akademickej obci, myslím si, že samospráva akademickej obce je to najvzdelanejšie a najschopnejšie, čo v tejto krajine máme, a verím, že je táto samospráva schopná nájsť východiská pri štrukturálnych zmenách tak, aby zlepšila svoju efektivitu. Pokiaľ hovoríte, pán kolega, o tom, že prostriedky, ktoré sú vynakladané na vedu, sú relatívne na Slovensku používané efektívne, ja s vami súhlasím. Z toho mála, čo je dávané do slovenskej vedy, sú výsledky v mnohých prípadoch ako excelentné a nemienim ich nijakým spôsobom dehonestovať. Skôr mám potrebu skloniť hlavu a zložiť klobúk. Ďakujem pekne.
R. Zajac, minister zdravotníctva SR: (2004-03-11):
Čo sa týka financovania mediálneho vystupovania zamestnancov ministerstva zdravotníctva, vrátane ministra zdravotníctva, nezaplatili sme ani korunu. Zatiaľ sme zaplatili za dva prieskumy, ktoré skúmali otázku dostupnosti po zavedení marginálnych nákladov, o ktorých sme informovali a ktoré budú medializované, a ďalej skúmame, teraz končíme výskum ohľadom korupcie. To znamená, toto naozaj sa platí, ale žiadne mediálne vystúpenia politikov z tejto kampane platené nie sú. V najbližších dňoch, teraz nie som si istý, či už to bolo, alebo bude, objaví sa v jednom zo široko nakupovaných denníkov informačný letáčik pre občanov, ako správne majú platiť poplatky, pretože niektorí lekári zneužívajú neznalosť zákona a účtujú aj za to, za čo účtovať nemajú. To znamená, vychádza taký informačný bulletin, ktorý bude hovoriť o tom, kedy, čo, kde majú a hlavne, kde sú odpustené poplatky. Myslím, pokiaľ sa nemýlim, ale keďže to riadi Svetová banka spolu s ministerstvom financií a my máme na to dosah len cez riadiacu jednotku, bol financovaný informačný materiál v Zdravotníckych novinách, ktorý hovoril o koncepcii reformy. Volalo sa to Reformné puzzle a myslím, že to vyšlo v Zdravotníckych novinách niekedy na úrovni polovice februára. Znova opakujem, žiadne moje vystúpenie nie je financované z tejto kampane. Možno by bolo dobré, ak dovolíte, pani poslankyňa Belohorská sa ma pýtala, z čoho je financované, to bolo za Cenu kvality. Cenu kvality financovali sponzorské firmy, ktoré si tam robili logá a celé to organizovala nezisková organizácia Za zdravé zdravotníctvo, ktorá bude pokračovať v druhom ročníku. Naša úloha ako ministerstva bola len akousi autoritou a gestorsky im to zastrešiť. Do Ceny kvality sme nedali ani z kapitálových, ani z úveru, ani zo žiadnych iných zdrojov ani jeden halier. Ak ste si všimli, výnos tam bola jedna sanitka približne asi 500 000 korún, ktorými sme odmenili tých príslušných riešiteľov. Náklady na tú kampaň boli mimoriadne nízke, pretože médiá, ako bola jedna súkromná televízia a jedno verejnoprávne médium a dve súkromné médiá tlačové, nám, pokiaľ som informovaný, dali na to takú výhodnú cenu, že celé tie náklady boli rádovo v korunách. Takže chcem povedať, že korunu z kapitoly rezortu zdravotníctva na kampaň ministra zdravotníctva sme nedali.
Bugár, Béla, podpredseda NR SR (2017-10-18):
Pán poslanec Baránik, nech sa páči, teraz už fakt máte vy slovo.
Sárközy, Irén, poslankyňa NR SR (2017-03-21):
Ďakujem pekne za slovo. Ja chápem, pán poslanec Mihál, vašu pripomienku, len musím dodať, že ja som vychádzala z vládneho návrhu zákona, kde sa spomínala práve 75 % zo sumy životného minima, a práve preto nemala som v úmysle to zmeniť a dať tam minimálnu mzdu. Pre mňa, samozrejme, a pre nás bolo najpodstatnejšie to, aby uchádzač o zamestnanie mohol mať reálne vyšší príjem, priznávam aj to, že keď hovoríte, že možno 40 dní je málo, ale 40 dní je na kalendárny rok a táto suma je stanovená na mesiac. Ďakujem pekne.
Viskupič, Jozef, poslanec NR SR (2012-07-03):
Ďakujem. Dovolím si úvodom, vážené kolegyne, kolegovia, pán predsedajúci, uviesť zákon, ktorým sa dopĺňa zákon Národnej rady Slovenskej republiky č. 350 o rokovacom poriadku Národnej rady, zároveň sa týmto aj prihlásiť do rozpravy. Úvodom. Návrh zákona a jeho podstata je v návrhu, aby sa upravil doterajší spôsob zisťovania účasti poslanca Národnej rady na rokovaní a jej orgánov prostredníctvom podpisovania a vykonáva sa prostredníctvom moderných informačno-komunikačných prostriedkov, a to na základe technického riešenia, ktoré máme v súčasnosti v parlamente k dispozícii. Zároveň nechcem pre krátkosť času dlho rozprávať, prebehla o tomto diskusia aj so zástupcami technicko-informačného oddelenia v parlamente a týmto by som si dovolil v rámci uvedenia požiadať, a teda prihlásiť sa následne do rozpravy. Ďakujem.
Figeľ, Ján, podpredseda NR SR (2013-02-12):
Pán poslanec, prosím vás, dokončite svoje vystúpenie a potom budú reakcie. Na to je iný priestor. Nech sa páči, dokončite.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 142, za 141, 1 proti. Návrh bol schválený. Teraz vás prosím, pán poslanec, aby ste uviedli hlasovanie v prvom čítaní o návrhu poslancov Antošovej, Pašku, Zelníka, Soboňu a Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 1347. (Hlasovanie o návrhu poslancov Národnej rady Slovenskej republiky Evy Antošovej, Jaroslava Pašku, Štefana Zelníka, Juraja Soboňu a Stanislava Kmeca na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1347.)
Číž, Miroslav, podpredseda NR SR (2015-09-24):
Ďakujem pekne. Pýtam sa pána poslanca, či chce v rozsahu dvoch minút; nechce. Takže ďakujem pekne. Tak ešte nám zostáva čas na ďalšie otázky. Ako ôsmu otázku sme vyžrebovali otázku pána poslanca Ivana Uhliarika rovnako ministrovi zdravotníctva Slovenskej republiky Viliamovi Čislákovi. Znie: „Ako by ste vysvetlili, že šéf Všeobecnej zdravotnej poisťovne si kúpil byt bez hypotéky v hotovosti za 700-tisíc eur, pričom nepodnikal a pracoval iba v štátnom podniku? Dáte podnet v zmysle vášho zákona o preukazovaní pôvodu majetku na príslušné orgány? Alebo máte takýchto úspešných manažérov, ktorí vedia čarovať s osobnými aj štátnymi financiami?“ Nech sa páči, pán minister, máte slovo, oznámte, prosím, ukončenie odpovede.
P. Hrušovský, podpredseda NR SR: (2002-03-20):
(Hlasovanie.) 119 prítomných, 108 za, 6 sa zdržalo, 5 nehlasovalo. Návrh sme schválili. Ďakujem pánovi spoločnému spravodajcovi. Zostáva nám, páni poslanci, hlasovať ešte o jednom včera prerokovanom bode, ktorým je návrh na vyslovenie súhlasu Národnej rady Slovenskej republiky s Kjótskym protokolom k Rámcovému dohovoru OSN o zmene klímy , ktorý prerokúvame ako tlač 1342. Chcem informovať Národnú radu Slovenskej republiky, že na vyslovenie súhlasu s medzinárodnou zmluvou je podľa čl. 7 ods. 3 a 4 Ústavy Slovenskej republiky potrebný nadpolovičný súhlas všetkých poslancov. Preto by som prosil, aby sme túto skutočnosť rešpektovali pri hlasovaní. Pán poslanec Ambróš, prosím, aby ste uviedli návrh uznesenia k prerokúvanému bodu programu. L. Ambróš, poslanec: Vážený pán predsedajúci, vážené panie poslankyne, páni poslanci, gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s Kjótskym protokolom k Rámcovému dohovoru OSN o zmene klímy (tlač 1342) v súlade s § 88 ods. 2 rokovacieho poriadku Národnej rady Slovenskej republiky č. 350/1996 Z. z. odporúča Národnej rade Slovenskej republiky, aby v treťom čítaní rozhodla, že vyslovuje súhlas s Kjótskym protokolom k Rámcovému dohovoru OSN o zmene klímy. Pán predsedajúci, dajte hlasovať.
Kvorka, Ján, poslanec NR SR (2017-10-18):
Pán predseda, dajte hlasovať o prvom bode pozmeňujúceho návrhu pána poslanca Dostála.
A. Belousovová, podpredsedníčka NR SR: (2008-09-12):
Slovo má pani poslankyňa Sabolová. Nech sa páči.
Budaj, Ján, minister životného prostredia SR (2021-11-02):
Pán predsedajúci, chcem využiť svoju právomoc a požiadať vás, aby ste pri tejto šesťstoštyridsaťpäťke otvorili rozpravu.
Kaník, Ľudovít, poslanec NR SR (2014-09-09):
Vážený pán predseda, v mene štyroch opozičných poslaneckých klubov SDKÚ – DS, KDH, MOST, Obyčajní ľudia a nezaradených poslancov oznamujem, že v prípade, že tieto návrhy nebudú zaradené opäť na rokovanie, sa nebudeme zúčastňovať hlasovania o prerokovanom bode a zároveň žiadam o okamžité zvolanie grémia.
M. Hort, podpredseda NR SR: (2008-07-02):
Takže, pán minister, nech sa páči, máte priestor.
Zmajkovičová, Renáta, podpredsedníčka NR SR (2012-05-10):
Ďalším ústne prihláseným do rozpravy je pán poslanec Baška. Nech sa páči, pán poslanec, máte slovo. A pripraví sa pán poslanec Mihál.
Šeliga, Juraj, podpredseda NR SR (2020-12-09):
Pán poslanec Suja, nech sa páči.
Sulík, Richard, predseda NR SR (2011-02-10):
Ďakujem. O vystúpenie požiadal pán minister vnútra. Nech sa páči.
Galek, Karol, poslanec NR SR (2019-10-23):
Takže tento raz iba tak stručnejšie, teda pre predstavu. Kým v prípade Environmentálneho fondu sme sa bavili asi o štyroch, o štyroch až piatich eurách na tú priemernú domácnosť, to zníženie, v tomto prípade sa bavíme o šiestich až ôsmich. Takže vidíte, že postupne sa nám to zbiera. No a plus to uhlie, to máme nejakých 12 euro. Toto, toto je prepočítané na tú priemernú domácnosť so spotrebou 2,5 megawatthodiny. Ale vezmite si naozaj veľkého odberateľa, veľkú firmu, ktorá takisto musí platiť všetky tieto poplatky. Jednoducho toto je, toto je pre nich obrovská úľava, po ktorej tie firmy volajú, aby nemuseli ísť do zahraničia, aby nemuseli pýtať iné dotácie, aby boli konkurencieschopní na tom spoločnom trhu, na ktorom musia pôsobiť v rámci Európskej únie alebo kľudne aj povedzme toho sveta. Čiže naozaj ideme, ideme pomôcť aj domácej výrobe, aj tým domácim podnikateľom. A teda aby som doplnil a ozrejmil troška aj jasnejšie ten, ten, tú schému, ako sa to celé bude diať. To znamená, zavádzame obligatórny spôsob použitia časti toho celkového zisku prevádzkovateľa prenosovej sústavy nielen z toho, čo má, čo má v prípade tých regulovaných poplatkov, ale celého, pretože sa bavíme o štátnej prenosovej sústave. A ak ona vykazuje nejaký zisk a tento odvádza do štátneho rozpočtu, tak to sú iba skryté dane, nič viac, skryté dane, ktoré my všetci musíme platiť, a to dosiahnutého v okruhu regulovaných činností na úhradu plánovaných nákladov na poskytovanie systémových služieb do konca kalendárneho roka nasledujúceho po kalendárnom roku, za ktorý sa tento hospodársky výsledok vytvoril. No a ten Regulačný úrad následne urobí cenovú reguláciu a bude postupovať tak, že tento kladný zisk z vykonávania regulovaných činností určí iba na úhradu tých plánovaných nákladov, ktoré vniknú pri vykonávaní regulovaných činností v tom ďalšom období. Takže naozaj zoberieme regulovaný zisk, šup na ďalší rok ako zisk, o ktorý sa poníži, ponížia všetky tie plánované náklady. A bingo! Máme 6 až 8 euro dolu pre tú priemernú domácnosť. Ďakujem.
Dostál, Ondrej, poslanec NR SR (2022-11-10):
Pán poslanec Susko, už tretíkrát ste dnes mali možnosť sa vyjadriť k tomu môjmu argumentu, že sa zvyknú predkladať pozmeňujúce návrhy v tej istej veci, ako bol neschválený návrh zákona s poukázaním na zrušenie daňových licencií. Trikrát ste sa vyjadrovali k tej téme a trikrát ste sa k nej nevyjadrili, tak teraz ešte budete mať štvrtú možnosť pri reakcii na faktické poznámky a vy ste sa teda opreli iba do toho argumentu, že nie vždy treba na pozmeňujúci návrh podpisy 15 poslancov, to je pravda. Pokiaľ sa vo výbore navrhne pozmeňujúci návrh, tak stačí, aby to navrhol jeden poslanec, samozrejme, ale aby sa tým zaoberalo plénum, tak to musí odsúhlasiť výbor. Čiže buď sa nájde 15 poslancov zo 150, ktorí sa pod taký pozmeňujúci návrh podpíšu, alebo to schváli výbor, a teda že aby nejaký pozmeňujúci návrh schválil výbor, ktorého zloženie je proporčne približne rovnaké ako zloženie, zloženie parlamentu, to uznáte, je oveľa komplikovanejšie, ako len predložiť, predložiť nejaký návrh. Teda dostať pozmeňujúci návrh do pléna, je oveľa zložitejšie a komplikovanejšie, ako dostať návrh zákona do pléna, ak odmyslíme ten, ten, tú šesťmesačnú, šesťmesačnú lehotu. Ale ešte raz. V tom nie je podstata. Aj návrh zákona môže, môže predkladať 15 alebo 30 poslancov, to nie je ten zásadný rozdiel. Zásadný rozdiel je v tom, že zákon o rokovacom poriadku úplne jasne stanovuje nejaké pravidlá pre návrhy zákonov a stanovuje nejaké pravidlá pre pozmeňujúce návrhy a tieto dve veci jednoducho nemožno zamieňať. Ak sa to robí, tak je to čisto účelové.
Pamula, Peter, poslanec NR SR (2019-10-23):
Ďakujem za slovo. Pán kolega, dával som tesne predtým, ako som vstupoval do sály priamo na organizačný odbor.
Pčolinský, Peter, podpredseda NR SR (2023-06-16):
Ďakujem pekne, toto bol posledne prihlásený ústne do rozpravy. Chce vystúpiť ešte v rámci rozpravy pán spravodajca? (Reakcia spravodajcu.) V záverečnom slove, čiže vyhlasujem rozpravu za skončenú. A, pán spravodajca, v rámci záverečného slova teda môžte, nech sa páči.
Ferenčák, Ján, poslanec NR SR (2020-04-28):
Ďakujem, pán podpredseda. Ja chcem zostať v tej pragmatickej a konštruktívnej diskusii a možno len tak povedať, že osobné útoky znižujú úroveň nielen diskusie, ale aj tohto pléna, kde sedíme, aby sme sa všetci možno nad tým zamysleli, a trochu poďme, poďme pracovať a poďme pre tých ľudí niečo robiť, nielen na seba útočiť. Mňa, možno jedna vec, také k tomu vystúpeniu, programové vyhlásenie je len vyhlásenie štyroch strán. Programové vyhlásenie vlády je program, ktorý sa bude realizovať v tejto republike pre všetkých občanov Slovenskej republiky. Vy nám nemôžte uprieť, že hovoríme, v ktorých častiach je nedopracovaný. Ako nikto nepovedal, že celý zobrať a hodiť do koša, sú tam veci, ktoré sú ambiciózne, sú veci, ktoré sú všeobecné, pretože mne to skôr tak pripomínalo, že každý tam dal radšej všetko, aby niekomu niečo neubudlo, tak jednoducho máte, je tam všetko, ale keď upozorňujem, upozorňujem na konkrétne veci, ktoré nie sú dopracované, resp. nemajú nositeľa myšlienky, a vidíme, že nebude splnený ten cieľ, jednoducho potom dožadujme alebo by som možno poprosil, keby možno raz za pol roka alebo raz za rok prišla vláda a robila si odpočet za jednotlivé programy, ktoré tam napísali, a budeme tiež fajkať, že čo je splnené, čo je nesplnené. Čiže poďme tak skôr sa diskutovať o tom, že možno keby ste dostali ešte jednu možnosť dopracovať, tak by ten dokument bol naozaj dobrý, aby sme sa všetci zaňho mohli postaviť. Jednoducho je nedopracovaný. Treba ho dopracovať a táto naša diskusia má k tomu viesť, že asi zistíte, v ktorých bodoch je to zákulisie, a treba to tam dorobiť, veď o tom to je všetko. A poďme tak konštruktívne sa baviť, ja mám rád takú prácu normálnu, poďme sa baviť o veciach. Ale druhú vec, lebo konštruktívna kritika posúva, len poprosím, vypusťte aj zo slovníka, že ideme vyčistiť štátnu správu, je to hnoj. Hovoríte o ľuďoch. Toto poďme vypustiť z toho slovníka všetkých.
B. Bugár, podpredseda NR SR: (2005-03-21):
(Hlasovanie.) Prítomných 123 poslancov, za návrh 109, proti 3, zdržali sa 10,  nehlasoval 1. Konštatujem, že návrh zákona sme postúpili do druhého čítania . Nech sa páči, výbory a lehoty.
Zmajkovičová, Renáta, poslankyňa NR SR (2010-12-16):
Ďakujem za slovo, pán predsedajúci. Slovensko má dnes dvoch šoumenov: Kleopatru z Turca a Matoviča v parlamente. (Smiech a potlesk v sále.) Ale poviem vám jeden príbeh, pán poslanec Matovič, a skúste mi na to odpovedať. Jeden podnikateľ má, vlastní firmu XY a ohlási sa mu daňová kontrola. A keďže, keďže... (Reakcia z pléna.) Keďže... Požiada daňový úrad o odklad daňovej kontroly. Keď príde a oznámi o mesiac, keďže daňový úrad súhlasil s odkladom daňovej kontroly, o mesiac ohlási daňovému úradu, že firmu XY predal podnikateľovi B. A kontrolovaný Úč, zdaňovacie obdobie roku 2002, daňový úrad ide do tej, k podnikateľovi B a chce kontrolovať zdaňovacie obdobie 2002 a firmu XY od podnikateľa, ktorý ju predal podnikateľovi B. Ale podnikateľ B zdaňovací kontrolovaný rok nemá, pretože dal ho do zberu. Pýtam sa vás, pán poslanec, je toto čestný človek, je toto morálny človek alebo je ten podnikateľ vagabund? A koho vám to pripomína? Skúste mi odpovedať.
P. Hrušovský, podpredseda NR SR: (2002-03-21):
Môžete odpovedať.
P. Hrušovský, predseda NR SR: (2004-09-22):
Páni poslanci, otváram rozpravu o tomto bode programu. Konštatujem, že do rozpravy som nedostal žiadne písomné prihlášky. Pýtam sa, či sa chce niekto prihlásiť do rozpravy ústne k prerokúvanému bodu programu. Nie. Vyhlasujem rozpravu za skončenú. Ďakujem pánovi ministrovi, pánovi spoločnému spravodajcovi. A prosím teraz pána poslanca Muránskeho, aby z poverenia skupiny poslancov predniesol návrh skupiny poslancov Národnej rady Slovenskej republiky na vydanie zákona o navrátení vlastníctva k niektorému nehnuteľnému majetku cirkvám a náboženským spoločnostiam . Nech sa páči, pán poslanec Muránsky.
Senko, Ján, poslanec NR SR (2011-07-07):
Vidím, že ste veľmi úspešný v tomto smere.
Jurík, Beáta, poslankyňa NR SR (2024-01-17):
Ďakujem, pán predsedajúci, a ďakujem aj tebe, Zora, za tvoj opäť veľmi odborný a kultúrny príspevok. Ako si pripomenula, v odôvodnení toho návrhu sa hovorí, že za zlú transpozíciu nám hrozia pokuty pre toto skrátené legislatívne konanie. A úplne s tebou súhlasím, tento dôvod je skutočne absurdný. Už niekoľkokrát sme ho tu vyvrátili, a ako si aj vysvetlila, ten proces vôbec nefunguje tak, ako sa nám autori, vieme ktorí, snažia nahovoriť. Nehovoriac o tom, že tu máme desiatky zle transponovaných smerníc, ktoré čakajú, kedy si ich nejaká dobrá duša všimne, a bude ich považovať za natoľko urgentné, že navrhne zmeny v skrátenom legislatívnom konaní. Napríklad tie rómske deti segregované v našom školstve by si urgentné riešenie infringementu určite zaslúžili, lebo to nie sú žiadni kriminálnici na rozdiel od tých, ktorým je venovaný tento balík. Ale teda prejdem späť k veci. Európska komisia, Európska prokuratúra a najnovšie aj Európsky parlament nám hovoria stop. Ale tá situácia vôbec nie je bezprecedentná. Ja si veľmi dobre pamätám všetky tie rezolúcie Európskeho parlamentu o útokoch na právny štát zo strany koho iného než Viktora Orbána. SMER je jasný – aj s malým, aj s veľkým S – a potvrdzujú to aj fotky, myslím, zo včera a všetky tie vyhlásenia o tom, ako sa slovenský a maďarský premiéri zhodujú na 99 %. Európska únia pred viac ako rokom Maďarsku stopla eurofondy kvôli porušeniam princípov právneho štátu a demokracie a odvtedy Orbán nechutne vydiera EÚ podporou Ukrajiny. Toto je tá slovenská suverénna zahraničná politika sľubovaná v PVV. Sedieť v kúte s Orbánom, tým enfant terrible, ako ho nazval bývalý šéf jeho frakcie IPP Weber, kydať na EÚ a potom ho ešte aj vydierať pomocou pre našich susedov, na ktorých padajú bomby. Ja si myslím, že Slovensko má na viac, na viac ako na vládu Roberta Fica. Ďakujem.
Glváč, Martin, podpredseda NR SR (2016-04-19):
Ďakujem. Pán poslanec Dušan Jarjabek.
Laššáková, Jana, podpredsedníčka NR SR (2013-12-04):
Pán Poliačik tu nie je, takže nebude reagovať. Vystúpili všetci páni poslanci, ktorí boli písomne prihlásení do rozpravy. Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Blanár, Hlina, Fronc a Vašečka. Končím možnosť prihlásiť sa do rozpravy ústne. Takže nech sa páči, pán poslanec Blanár, máte slovo.
Paška, Pavol, predseda NR SR (2013-02-05):
(Hlasovanie.) 139 prítomných, 79 za, 40 proti, 20 sa zdržalo. Tento bod sme schválili.
Jurzyca, Eugen, poslanec NR SR (2016-10-26):
Ďakujem pekne. Ja som, samozrejme, počul už dávnejšie ten príbeh od Janky Kiššovej a je veľmi poučný a odkedy som ho počul a sledujem troška viac tie rôzne pokuty, čo sa dávajú na Slovensku, tak ja sa nemôžem ubrániť dojmu, netvrdím, že to tak nevyhnutne je, ale nemôžem sa ubrániť dojmu, že občas stretne na chodbe Úradu vlády minister dopravy alebo minister pôdohospodárstva alebo minister práce a sociálnych vecí ministra financií a povie mu, že: „Počúvaj, daj mi viac peňazí v budúcoročnom rozpočte!“ A ten mu povie, že: „Počúvaj, dám, ale vyber viac pokút!“ Nemôžem sa ubrániť takémuto dojmu, pretože napr. toto je fakt nelogická pokuta. A ja rozumiem tomu, že za prekročenie pravidiel patrí pokuta, ale v niektorých situáciách, ako je táto, mám pocit, že tam sú ešte aj iné motivácie, že sú to normálne makroekonomické motivácie, ktoré vedú štát k tomu, aby vyberal takéto až likvidačné pokuty. Myslím, že aby som bol aj trocha konštruktívny a nielen sa sťažoval, že aj by bolo dobré normálne očisťovať vývoj verejných financií aj o takéto pokuty, aby to jednoducho nezlepšovalo hospodárenie, aby sa tam škrtla tá motivácia tlačiť a vyberať od ľudí peňazí viac na pokutách, než si naozaj zaslúžia za prekročenie pravidiel. Ďakujem.
Laurenčík, Milan, podpredseda NR SR (2021-10-21):
Pán poslanec Borguľa, máte procedurálny návrh? Ďalším rečníkom, ktorý vystúpi v rozprave, je pán poslanec Vladimír Faič, ktorému v tejto chvíli odovzdávam slovo. Nech sa páči.
T. Cabaj, podpredseda NR SR: (2009-10-15):
Slovo má pán predseda Mečiar.
Pellegrini, Peter, predseda NR SR (2023-10-25):
Ďakujem pekne, pán poslanec. (Potlesk.) Evidujem päť prihlásených s faktickými poznámkami. Ako prvý, pán poslanec Pročko, nech sa páči.
Grendel, Gábor, podpredseda NR SR (2020-07-23):
S reakciou na 19 faktických poznámok, pán podpredseda Pellegrini, nech sa páči.
Jahnátek, Ľubomír, poslanec NR SR (2011-02-03):
Ďakujem pekne, pán predsedajúci. Vážené dámy a páni, skutočne si myslím, že po tej diskusii, pán kolega Jurčík vystúpilo totiž sedem, šesť poslancov v rozprave a desať poslancov s faktickými poznámkami. Boli to ľudia z opozície aj z koalície, ale ani jeden vás nepodporil vo vašom zákone, ani jeden. Čiže som predpokladal, že pri vašom záverečnom vystúpení, tak ako to povedal pán Faič, hodíte uterák a stiahnete tento zákon z ďalšieho prerokovania, lebo sám by som sa hanbil, keby sa v celom parlamente nenašiel jeden človek ani z vlastnej koalície, ktorý by mi podporil môj návrh. Skutočne by som takýto zákon radšej stiahol z ďalšieho obehu a ďalej by som sa neblamoval. Ale toto zrejme nie je váš prípad. Nechcem naťahovať ďalej túto diskusiu lebo, dámy, páni, sme vám zobrali celý deň, kvôli tomuto jednému paškvilu a mňa to veľmi mrzí, že tá diskusia musela byť až taká obšírna a v podstate negatívna voči predloženému zákonu. Chcem len zareagovať na pár poznámok, ktoré ste povedali. Budú celkovo štyri, nebudem to už ďalej navrhovať. Pán kolega, ja absolútne nechápem, čo ste chcel povedať, čo má Holjenčík s nákupom plynu, resp. s uzatváraním zmluvy pre nákup plynu. To kde ste zas našiel túto konštrukciu? Veď na to je SPP a podľa privatizačnej zmluvy, nikto iný len SPP môže uzatvárať zmluvu a štát má zakázané vstupovať do týchto zmlúv. Veď my sme chceli, my sme sa ponúkali SPP, že uzatvoríme alebo pripravíme zmluvu na podpis, my vyrokujeme, vláda verzus vláda ruská a mali sme oveľa lepší vzťah, ako malo SPP. Neumožnili nám to, lebo to privatizačná zmluva nepovoľuje, čiže sme sa prispôsobili. Preto bolo 100 % plynu nakúpené cez pevné ceny a nevyužili sa spotové obchody, ale čo s tým má Holjenčík, to skutočne nechápem. Takisto čo sa týka odbornosti pána Holjenčíka, vy ste ju spochybnil a ja sa vám teda pán kolega, skutočne čudujem, tak pokiaľ ste si neprečítali jeho curriculum vitae, ani ho nepoznáte osobne, tak pán Holjenčík má vyštudovaný druhý stupeň a robí si vedeckú ašpirantúru v oblasti elektroenergetiky. Celý život robil v elektroenergetike, je dokonca súdny znalec v oblasti elektroenergetiky, čiže už dúfam, že uznávate, že aspoň súdni znalci niečo z toho odboru vedia a je členom vedeckej rady elektrofakulty Slovenskej technickej univerzity. Keď už spochybňujete, že aj vedecká rada je odborný orgán, a že si do svojich kruhov volá len odborníkov, tak sa potom pýtam, prečo vedecká rada elektrofakulty pozvala do svojich radov pána Holjenčíka a nie vás? Najviac ma pobavila... (Prerušenie vystúpenia predsedajúcim.)
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 138 poslancov, za 31, proti 47, zdržalo sa 57, 3 nehlasovali. Návrh nebol schválený. Prosím teraz pani poslankyňu Pčolinskú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č.596/2003 Z. z. o štátnej správe v školstve a školskej samospráve (tlač 1653). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1653.)
Laurenčík, Milan, podpredseda NR SR (2022-03-18):
Ja sa hanbím za to, ako sa tu vy vyjadrujete, pán poslanec. (Hádka v pléne.) Ukľudnite sa, páni poslanci! Pán poslanec Sloboda, kľud. No prosím, ukľudnite sa už všetci. Teraz v rozprave vystúpi pán poslanec Marek Kotleba, nech sa páči.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme. (Hlasovanie.) Prítomných 141 poslancov, za 120, proti 12, 8 sa zdržali, 1 nehlasoval. Konštatujem, že návrh sme posunuli do druhého čítania. Nech sa páči, výbory a lehoty.
V. Veteška, podpredseda NR SR: (2007-01-30):
(Hlasovanie.) Prítomných je 139 poslancov, za 137, proti 0, zdržalo sa 0, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a schválila termín na prerokovanie tohto návrhu zákona. Teraz prosím spravodajcu, ktorého určil navrhnutý gestorský výbor pre hospodársku politiku, pána poslanca Pavla Pavlisa, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač 173). Nech sa páči.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 2 proti, 68 sa zdržalo. Tento bod sme schválili.
Glváč, Martin, podpredseda NR SR (2018-02-01):
Ďakujem. Pani poslankyňa chce doplniť? Nie. Tretia otázka je od pána poslanca Michala Bagačku a znie: „Vážený pán premiér, ako hodnotíte voľby prezidenta v Česku a v čom je podľa vás podobnosť a rozdielnosť v porovnaní so Slovenskom?“ Nech sa páči.
Šimečka, Michal, podpredseda NR SR (2023-12-05):
Pán poslanec Grendel, prosím, máte slovo.
B. Bugár, podpredseda NR SR: (2003-04-24):
(Hlasovanie.) Prítomných 98 poslancov, za návrh hlasovalo 86, hlasovania sa zdržalo 10 a nehlasovali 2. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. Vládny návrh zákona ste dostali pred prvým čítaním ako tlač 136, spoločnú správu výborov máte v tlači 136a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil.
Tomáš, Erik, poslanec NR SR (2018-06-14):
Vážená pani predsedajúca, kolegovia, kolegyne, je to v princípe veľmi jednoduché, je to technická záležitosť. Na rozdiel od súkromnej sféry v štátnom a verejnom sektore je možné uzatvárať kolektívne zmluvy vyššieho stupňa len na dobu jeden kalendárny rok. Touto zmenou chceme umožniť to, aby bolo možné uzatvárať kolektívne zmluvy vyššieho stupňa aj na dlhšie obdobie. Samozrejme stále to bude doba určitá po dohode oboch strán. Zamestnanci štátneho a verejného sektora tak budú môcť na dlhšie obdobie vyrokovať pre seba lepšie podmienky. Ďakujem.
Bugár, Béla, podpredseda NR SR (2018-09-11):
Prezentujme sa a hlasujme. (Hlasovanie.) Prítomných 143, za 89, zdržalo sa 54 poslancov. Konštatujem, že Národná rada sa uzniesla, že tento návrh zákona prerokuje aj v druhom čítaní. Nech sa páči.
Saková, Denisa, ministerka vnútra SR (2019-01-30):
Ďakujem veľmi pekne za slovo. Vážený pán predsedajúci, vážené dámy, vážení páni, v krátkosti v súvislosti s brexitom sa náš počet mandátov v Európskom parlamente rozširuje z 13 na počet 14. A my máme na túto situáciu reagovať vzhľadom na to, ako hovorí direktíva, máme voliť 14 poslancov Európskeho parlamentu s tým, že následne, ak brexit sa skutočne k 15. júlu 2019 uskutoční, toto 14. miesto pre nového europoslanca bude pridelené a máme vzorec, ktorý vlastne hovorí o tom, ako sa prideľujú jednotlivé výsledky volieb a rozpočítavajú hlasy. Ide o sumár hlasov, ktoré dostanú jednotlivé strany v rámci volieb do Europarlamentu, ktoré sa predelia naším republikovým číslom. Republikové číslo v tomto prípade bude 14 poslancov plus 1. To znamená, že ten, tá strana, ktorá získa najmenší zostatok, alebo respektíve najmenší podiel z tohto vzorca, tak bude mať 14. poslanca, ktorý sa ujme a zloží sľub v Európskom parlamente, ak sa teda brexit uskutoční. Ďakujem veľmi pekne za slovo.
Karahuta, Jaroslav, poslanec NR SR (2021-11-24):
Ďakujem veľmi pekne. Takže v krátkosti zareagujem. Ak chceme, ak chceme byť tí, ktorí budú, ako sme boli v Poľsku, a žiadať spoločne s ostatnými štátmi konvergenciu priamych platieb, rovnaké podmienky v rámci EÚ, v rámci Zelenej dohody, ak chceme byť iniciátormi obmedzenia, damping... alebo zrušenia možnosti dovážať tovar za dampingové ceny na úrovni Európskej únie, v prvom rade musíme si my urobiť poriadok, aby sme hrdo stáli, aby sme sa nehanbili za to, že niekde, niekde v Komisii, niekde na COPA-COGECA , že je tu aj Slovensko. Musíme byť hrdí. A keď chceme byť hrdými, musíme mať poriadok. S tým asi sa zhodneme všetci. Ja som veľmi rád, že, že aj zo strany Števa a Filipa Kuffu zaznievajú slová, akože podpora a že vidia to trošku pozitívne. A presne tak, ako, asi všetko trvá nejaký čas. Pán poslanec Fecko hovoril o zákonoch, ktoré predkladal roky. Ja si myslím, že už, že už bez ohľadu na to, kto to predloží a kto to schváli, a myseľ už musí byť naplnená takým vnútorným uspokojením, že jeho snahy sa napĺňajú. Ja viem, že ty si predkladal veľa zákonov. O registre, ja už som pred niekoľkými rokmi hovoril, ale asi to malo takto byť, že teraz sa to naplní aj tie tvoje, tie tvoje snahy za tie roky, ktoré si v Národnej rade. A čo sa týka týchto úverov pre mladých. Poľnohospodárstvo alebo hocijaké iné podnikanie, to nie je povinnosť, to je možnosť, hej. A keď ten mladý chce a nemá nič iné, nemá skúsenosti, nemá vzdelanie, nie je aktívny poľnohospodár, tak musí využívať všetky možnosti. Ale čo je dobré, že tú možnosť dostane. Doteraz tú možnosť nemal. Nemal. Mohol si zobrať za 20 % z nejakej nebankovky alebo skade úver a zlikvidoval v podstate celú rodinu. Teraz tú možnosť dostane, takže, takže ja si myslím, že, že ideme tou správnou cestou.
Zmajkovičová, Renáta, podpredsedníčka NR SR (2013-09-20):
S faktickou poznámkou sa hlási jeden poslanec. Uzatváram možnosť prihlásiť sa s faktickou poznámkou. Pán poslanec Štefanec.
Mihalik, Marcel, poslanec NR SR (2023-02-01):
Ja len chcem uviesť, hlasovanie zajtra o jedenástej hodine.
K. Sárközy, poslankyňa: (2003-01-14):
Môžete dať hlasovať.
Svrček, Miloš, poslanec NR SR (2020-09-29):
Ďakujem pekne za slovo. Pán kolega, ďakujem za vaše vystúpenie. To, že podľa našej ústavy je ľudský život hodný ochrany už od narodenia, to všetci veľmi dobre vieme. Vieme, že podľa našej ústavy je ľudský život hodný ochrany už od počatia. Ide o to, akej ochrany a aké práva dotknutých osôb máme pri tejto ochrane zvážiť. Ak zviera nie je vec, ako tu bolo v parlamente schválené v minulom volebnom období, ako už aj hovorili kolegovia, tak je potrebná aj férovosť v tom, že ani bábätko v brušku nie je vecou, s ktorou sa dá zaobchádzať podľa ľubovôle kohokoľvek, ako si kto zmyslí. Ja som veľmi rád, že sa touto novelou zákona hovorí o podpore žien. Okrem témy obmedzenia zákazu potratov sa začalo konečne hovoriť aj o podpore žien, ktoré nechcene otehotnejú. Ak žena neplánovane otehotnie a rozhodne sa plod donosiť a o narodené dieťa sa, sa má postarať, treba jej všemožne pomáhať, a to nielen počas tehotenstva alebo prvý rok dieťaťa, ale počas celej, celého jej života. Sociálna pomoc či dávky sú však často jednorazové, nízke, chýbajú kvalitné a cenovo dostupné služby starostlivosti o deti, cenovo dostupné nájomné bývanie a podobne. Tu treba začať hovoriť pravdu, kým sa rozhodnú ženy pre donosenie plodu, aj o ťažkostiach a rizikách, ktoré ich s veľkou pravdepodobnosťou čakajú. Údaje zo zisťovania o príjmoch a životných podmienkach domácností hovoria jednoznačne. Takmer 37 % jednorodičovských domácností s jedným alebo viac závislými deťmi žije v riziku chudoby a patria dlhodobo medzi najohrozenejšie skupiny obyvateľov. Ja viem, že niektorí tu hovoria o tom, že tento návrh alebo novela tohto zákona je slabá, chabá, malá, ale treba postupovať postupne, konkrétne a ideme aj do výstavby nájomných bytov, sú to viaceré veci, ktorými pomôžeme matkách. (Potlesk.)
T. Cabaj, podpredseda NR SR: (2010-03-03):
Dávam slovo spoločnému spravodajcovi z ústavnoprávneho výboru, ktorý v tomto prípade je aj gestorský výbor, pánu poslancovi Jakubovi Gajdošíkovi a žiadam ho, aby informoval Národnú radu o výsledku prerokovania tohto návrhu vo výboroch aj o stanovisku gestorského výboru. Nech sa páči, pán poslanec, máte slovo.
Hlina, Alojz, poslanec NR SR (2012-09-18):
Ďakujem veľmi pekne. Myslím, že sa tu dá identifikovať určitá nespravodlivosť. A ja ju nechcem spochybňovať. Ale myslím, že by sme mohli očakávať aj určitú veľkosť v tomto prípade, lebo to tu bolo aj povedané, že teda rodiny v hmotnej núdzi majú zľavu. A ako isto vieme, často veľkými fanúšikmi televízneho signálu sú rodiny v hmotnej núdzi. A ja by som vtedy mal aj lepší pocit, teda že nech je to, tak ako to má byť, a že teda budú sa zúčastňovať solidárne tej platby. Ale len za úvahu by to stálo, keď teda ten signál sa šíri do tých ťažko prístupných oblastí často, kde ani gumáky nepomôžu, či sa aj proste programovo nejako k tomu nepriblížiť a nejakými proste osvetovými reláciami v tej oblasti nepomôcť. Vtedy si ja poviem, fíha, tak malo to význam, na niečo to čiastočne bolo. Ďakujem.
Pellegrini, Peter, predseda NR SR (2023-12-20):
Aj.
B. Bugár, podpredseda NR SR: (2004-05-26):
Vážené panie poslankyne, vážení páni poslanci, teraz by sme mali rokovať o dvoch návrhoch poslancov, a to pána poslanca Opaterného a pána poslanca Šimka. Bohužiaľ, ale ani jeden z navrhovateľov tu nie je, preto navrhujem, aby sme pristúpili k ďalšiemu bodu a pýtam sa, či je s tým všeobecný súhlas. (Reakcie z pléna.) To sa nedá na jún, dá sa to posunúť, samozrejme, ako posledné body, to áno, ale... (hlasy v sále). Dobre, ďakujem pekne, takže budeme pokračovať v rokovaní druhým čítaním o návrhu poslancov Národnej rady Slovenskej republiky Roberta Fica a Róberta Madeja na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona ste dostali ako tlač 584, spoločnú správu výborov máte v tlači 584a. Dávam slovo teraz poslancovi Róbertovi Madejovi, aby návrh zákona odôvodnil. Nech sa páči.
Matovič, Igor, podpredseda vlády a minister financií SR (2022-11-10):
Vážený pán predsedajúci, kolegovia, kolegyne, dovoľte mi, aby som z poverenia predsedu vlády oznámil, kto koho bude zastupovať. Neprítomného ministra hospodárstva Hirmana bude zastupovať pán minister Krajniak, takisto aj pána ministra Horeckého. Pán minister Vlčan zastúpi pána ministra Lengvarského. A pán minister Mikulec pána ministra Naďa. Pán minister Karas ministra Káčera. Neprítomní, ale ktorým teda neboli položené žiadne otázky, budú alebo nebudú, lepšie povedané, pani ministerka Remišová, Milanová, Budaj. To je všetko. Ďakujem pekne.
T. Cabaj, poslanec: (2005-12-07):
Ale aby som pre kolegov, ktorí sú tu, uviedol niekoľko čísiel a nechcel som jednak ťahať čas, aby som o tom hovoril, ale dovoľte mi len niekoľko čísiel, ktoré ona veľmi dobre pozná, pretože sme ich mali vo výbore. V priebehu posledných 15 rokov – rok 1989 cena pšenice potravinárskej 3 330 korún, v roku 2005 4 429, v roku 2005 3 500. Cena chleba v obchode rok 1989 7 korún, rok 2002 21,91, rok 2005 27,12. Priemerná mesačná mzda v Slovenskej republike v roku 1989 v poľnohospodárstve 3 217, v roku 2002 13 511, v roku 2005 16 250. Cena nafty na čerpacích staniciach v Slovenskej republike v roku 1989 8 korún, v roku 2002 28,07, v roku 2005 38,80. A takisto môžeme ísť podľa priamych platieb, keď v roku 1989 bola priama podpora poľnohospodárov z rozpočtu Slovenskej republiky 17,80, v roku 2002 10 miliárd Sk.
Jurinová, Erika, podpredsedníčka NR SR (2014-10-29):
Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kubánkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Novotný, Viliam, poslanec NR SR (2011-03-31):
K prvej polovici vystúpenia pána poslanca Rašiho chcem povedať len toľko, že naozaj v odôvodnení návrhu na skrátené legislatívne konanie sa nepíše nič o kostlivcoch v skriniach Všeobecnej zdravotnej poisťovni. Dnes však na rokovaní výboru pre zdravotníctvo pán generálny riaditeľ všeobecnej zdravotnej informoval práve o týchto skutočnostiach a upozorňoval na to, že práve problém starých pohľadávok všeobecnej zdravotnej a ich nekorektného účtovania v predchádzajúcich obdobiach robí problémy so splnením prísnejších kritérií platobnej schopnosti všeobecnej zdravotnej. Preto využijem tento priestor a rád by som počul aj názor pána ministra, že teda, kde je problém vo Všeobecnej zdravotnej poisťovni, keďže dneska hovoril o tom, že výber poistného je dokonca nad očakávania dobrý vo Všeobecnej zdravotnej poisťovni. A moja druhá reakcia na pána poslanca Rašiho je taká, aby sme zbytočne nešpekulovali o tom, čo nie je pravda. Ja som to povedal aj na výbore pre zdravotníctvo. Ak by dnes skrachovala Všeobecná zdravotná poisťovňa, nedá sa predať, ani poistný kmeň, ani táto poisťovňa. Súčasná vláda nezmenila legislatívu tak, aby bolo možné Všeobecnú zdravotnú poisťovňu predať. V prípade, že by úrad pre dohľad rozhodol o prevode poistného kmeňa v zmysle platného zákona môže rozhodnúť iba o bezodplatnom prevode na štátnu zdravotnú poisťovňu. Problém je, že žiadnu inú štátnu zdravotnú poisťovňu okrem Všeobecnej zdravotnej poisťovni nemáme na Slovensku, keďže ste zlúčili všeobecnú so Spoločnou zdravotnou poisťovňou. To znamená, že špekulácia o tom, že sa pripravoval predaj všeobecnej zdravotnej a jej umelý krach, je nepravdivá.
M. Číž, podpredseda NR SR: (2006-09-06):
S faktickými poznámkami sa hlásia pán poslanec Mikuš, pani poslankyňa Mária Sabolová. Uzatváram možnosť prihlásiť sa s faktickou poznámkou. Pán poslanec Tibor Mikuš.
P. Hrušovský, podpredseda NR SR: (2001-12-06):
(Hlasovanie.) Prítomných je 112 poslancov, za 40, proti 46, zdržalo sa 22, nehlasovali 4. Bod 25 zo spoločnej správy sme neschválili. Ďalšie návrhy.
Hrnčiar, Andrej, podpredseda NR SR (2019-12-04):
Ďakujem vám za tento heroický výkon. Štyri faktické poznámky. Nech sa páči, pán poslanec Dostál.
Hrnčiar, Andrej, podpredseda NR SR (2018-02-06):
Faktická poznámka, pani poslankyňa Zemanová.
I. Gašparovič, poslanec: (2002-05-30):
M. Andel, podpredseda NR SR: Áno.
Glváč, Martin, podpredseda NR SR (2016-10-26):
Ďakujem. Ďalší v rozprave je pán poslanec Heger. Stratil možnosť vystúpiť. Pán poslanec Kvorka, stratil možnosť vystúpiť. Pani poslankyňa Nachtmannová, nech sa páči.
Nagy, József, poslanec NR SR (2014-06-27):
Tak ďakujem pekne. Vážené kolegyne, kolegovia, aj ja sa pridávam ku kolegovi Štefancovi. Tiež posledný deň som tu, lúčim sa s vami. Ďakujem za spoluprácu. A dovoľte mi, aby som aj po maďarsky mojim kolegom sa poďakoval. Köszönöm közreműködést. (Potlesk.)
Laššáková, Jana, podpredsedníčka NR SR (2014-10-16):
Pán poslanec Hlina, nech sa páči.
Grendel, Gábor, podpredseda NR SR (2020-05-19):
Bola možnosť aj písomne sa prihlásiť. (Reakcia rečníka mimo mikrofónu. Smiech v sále.) Kolegovia, poprosím vás. Šesť faktických poznámok, končím možnosť prihlásiť sa s faktickými poznámkami. Pán poslanec Linhart ako prvý.
Stančík, Andrej, poslanec NR SR (2020-11-03):
Ďakujem za slovo. Ja viem, že toto nie je úplne merito veci, ale keď už pán Richter hovoril o celoplošnom testovaní a pán Kamenický o migrantoch, tak asi už je dovolené naozaj všetko. Každopádne vy ste na konci povedali, že z východu prišla sloboda a mier. No ja viem, že tých Poliakov zjavne nemáte radi po tom poslednom vystúpení, ale spýtajte sa Poliakov, aká sloboda im prišla v Katyni, aká sloboda im prišla zo Sovietskeho zväzu. Spýtajte sa tisícky ľudí, ktorí boli odvlečení z Československa do gulagov. Spýtajte sa ľudí, ktorí skončili, ktorí stratili život v monsterprocesoch. Spýtajte sa ľudí, čo len kvôli tomu, že bojovali v povstaní, no nebojovali na strane komunistov, skončili vo väzeniach a boli mučení. Aká sloboda im z toho východu prišla, pretože z východu, bohužiaľ, prišla iba iná verzia tyranie. Ďakujem.
Figeľ, Ján, podpredseda NR SR (2014-06-24):
Nech sa páči.
Kozelová, Monika, poslankyňa NR SR (2021-11-11):
No, pani kolegyňa Vaľová, vy ste nám teda dali. Popravde, úplne by stačilo len počúvať a čítať s porozumením. To ale ja chápem, že u vás nehrozí. Čo sa týka Nemecka, prosím vás, skúste čítať aj niečo iné ako Hlavné správy, lebo potom to dopadne takto, ako tvrdíte. Ja nehovorím o tom, že, že nejaký futbalista niekde niečo, môže byť, ale viete, u nás to je ako? Vy sa odmietate dať očkovať a potom chcete po ľuďoch, aby boli zdraví. No a tak to asi veľmi dobre nejde, lebo vzhľadom na to, že, predpokladám, že máte veľký fanklub v Humennom, že, že teda idú podľa vás a že ste jasným vzorom, tak ako ďalší vaši kolegovia a kolegovia zo spodnej strany. Čiže ak by ste chceli mať všetko otvorené, úplne by postačovalo, keby ste sa vy dali zaočkovať, dali sa zaočkovať aj tí, ktorí zaočkovaní nie sú, a ukázali tak ľuďom, ako by to šlo, aby bolo všetko otvorené. Tu na druhej strane ale treba povedať ešte jednu vec, že týmto opatrením sa nejdú zatvárať, ale otvárať prevádzky aj v čase čiernej farby. To znamená, samozrejme, ale len pre tých, ktorí nebudú naďalej a ďalej roznášať chorobu a budú sa chovať zodpovedne, čo vidíme, že ani tu sa nechová taká pätinka vôbec.
Bugár, Béla, podpredseda NR SR (2011-07-07):
Chcem sa opýtať, či je všeobecný súhlas s týmto návrhom, po ukončení rozpravy vrátiť zákon do výboru. (Nesúhlasné hlasy z pléna.). Tak, nech sa páči, prezentujme sa a hlasujme, keď nie je. (Hlasovanie.) Prítomných 116 poslancov, za 71, proti 30, zdržalo 11 poslancov, 4 nehlasovali. Konštatujem, že tento návrh bol prijatý. Páni poslanci, prosím vás, kľud. Pán poslanec Matovič, nech sa páči, procedurálny návrh. Páni poslanci! (Smiech v sále.) Pán poslanec Galbavý, nech sa páči, choďte von a tam môžete diskutovať, nech sa páči. Páni poslanci, nebude kľud, bude prestávka. Nech sa páči.
D. Jarjabek, poslanec: (2008-09-16):
Vážená Národná rada, vážené pani poslankyne, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o návrhu poslancov Národnej rady Slovenskej republiky Borisa Zalu a Oľgy Nachtmannovej na vydanie zákona o zásluhách Alexandra Dubčeka. Uvedený poslanecký návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku § 72 ods., t. j. doručenie návrhu najmenej 15 dní pred konaním schôdze, na ktorej sa uskutoční jeho prvé čítanie. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona o rokovacom poriadku, ako i náležitosti určené v legislatívnych pravidlách. To znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Ďalej všeobecná časť dôvodovej správy obsahuje túto informáciu o súlade návrhu zákona s Ústavou Slovenskej republiky so zákonmi všeobecne záväznými právnymi predpismi a medzinárodnými zmluvami, ktorými je Slovenská republika viazaná. O dôvode potreby novej právnej úpravy, o hospodárskom a finančnom dopade, o vplyve na štátny rozpočet, rozpočtu obcí a vyšších územných celkov, o finančnom, ekonomickom a environmentálnom vplyve, o vplyve na zamestnanosť a podnikateľské prostredie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 21. augusta 2008 č. 722 a podľa § 71 rokovacieho poriadku, aby návrh zákona prerokovali ústavnoprávny výbor, výbor pre financie, rozpočet a menu, výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 20. októbra 2008 a gestorský výbor do 21. októbra 2008. Vážená pani predsedajúca, vážená pani podpredsedníčka, otvorte, prosím, rozpravu k danej problematike. Ďakujem za pozornosť.
Hrnčiar, Andrej, podpredseda NR SR (2016-04-19):
Pani poslankyňa, chcem vás upozorniť, že prekrývate vlajkou štátny znak, a je to nevhodné v tejto chvíli. Takže by som vás poprosil, keby ste tú vlajku posunuli tak, aby ste neprekrývali štátny znak.
Laššáková, Jana, podpredsedníčka NR SR (2013-02-08):
Chce zaujať k rozprave stanovisko spravodajkyňa. (Reakcia spravodajkyne.) Nech sa páči, máte slovo.
Šipoš, Michal, poslanec NR SR (2020-09-24):
Ďakujem, pán predsedajúci, chcel by som podať procedurálny návrh, návrh v mene štyroch poslaneckých klubov OĽANO, SME RODINA, SaS, ZA ĽUDÍ, navrhujem presunúť bod č. 76, tlač 240 za bod č. 68, tlač 154.
Kollár, Boris, predseda NR SR (2023-03-21):
Vážené pani poslankyne, páni poslanci, budeme pokračovať. Teraz udeľujem slovo s faktickou poznámkou pánovi poslancovi Kočišovi, bavíme sa stále o návrhu ústavného zákona, ktorý je pod tlačou 1492. Nech sa páči. (Pokračovanie rokovania o návrhu poslancov Národnej rady Slovenskej republiky Miroslava Suju a Eduarda Kočiša na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1492.)
Tomčo, Štefan, poslanec NR SR (2011-02-10):
Pán predsedajúci, dajte, prosím, hlasovať o pozmeňujúcom návrhu pána poslanca Matoviča.
Grendel, Gábor, podpredseda NR SR (2023-02-09):
S reakciou na faktické poznámky pán poslanec Milan Vetrák.